Document ID: 31994R0177

KOMISSION ASETUS (EY) N:o 177/94,
annettu 28 päivänä tammikuuta 1994,
oliiviöljyn ja uutetun oliiviöljyn ominaisuuksista sekä niiden määritysmenetelmistä annetun asetuksen (ETY) N:o 2568/91 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 3179/93(2), ja erityisesti sen 35 a artiklan,
sekä katsoo, että
komission asetuksessa (ETY) N:o 2568/91(3), sellaisena kuin se on viimeksi muutettuna asetuksella (ETY) N:o 620/93(4), määritellään oliiviöljyn ja uutetun oliiviöljyn ominaisuudet sekä niiden määritysmenetelmät,
asetuksen (ETY) N:o 2568/91 liitteessä XII säädetään tietyntyyppisten neitsytöljyjen aistinvaraisessa arvioinnissa väliaikaisesti sovellettavasta sallitusta poikkeamasta; ottaen huomioon kokemuksen, joka on saatu 0,5:n sallitun poikkeaman soveltamisesta interventioon liittyvissä toimenpiteissä ja interventiojärjestelmän hyvän hallinnon vuoksi olisi poistettava mainittu sallittu poikkeama,
olisi muutettava liite XIV tiettyjen oliiviöljyjen luonnollisten ominaisuuksien huomioon ottamiseksi ja korjattava tietyt asetuksessa (ETY) N:o 2568/91 olevat virheet, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2568/91 seuraavasti.
1) Korvataan liitteessä IV olevassa 5.2.5.2 kohdassa luku "100" luvulla "1 000".
2) Korvataan liitteessä XII olevan 10.2 kohdan "Tulosten ilmoittaminen" toinen alakohta seuraavasti:
"Sallittuja poikkeamia ei kuitenkaan sovelleta öljyihin, joita koskevat interventioon liittyvät toimenpiteet".
3) Muutetaan liitteen XIV lisähuomautus 2 seuraavasti:
- korvataan huomautuksessa 2 B olevassa I a ja II c kohdassa sekä huomautuksessa 2 C olevassa b kohdassa ilmaisu "alifaattiset alkoholit" ilmaisulla "vahat",
- korvataan huomautuksessa 2 B olevassa I a kohdassa luku "400" luvulla "350",
- korvataan huomautuksessa 2 B olevassa II c kohdassa luku "300" luvulla "250",
- korvataan huomautuksessa 2 C oleva c kohta seuraavasti:
"c) K270 ekstinktiokerroin enintään 1,20",
- korvataan huomautuksessa 2 C oleva d kohta seuraavasti:
"d) ekstinktiokertoimen vaihtelu (ÄK) alueella 270 nm enintään 0,16".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Edellä 1 artiklan 3 kohtaa sovelletaan kuitenkin kahdennestakymmenennestäensimmäisestä päivästä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltiossa.
Tehty Brysselissä 28 päivänä tammikuuta 1994.

Labels: 3
17